Blink-182

**blink-182** (iš pradžių tik *Blink*) – pop punk grupė iš pietų Kalifornijos, JAV, susiformavusi Povėjuje 1992 m. Dabartinė ir geriausiai žinoma grupės sudėtis yra bosistas ir vokalistas Mark Hoppus, gitaristas ir vokalistas Tom DeLonge bei būgnininkas Travis Barker.

Debiutinis grupės albumas „Cheshire Cat“ išleistas 1995 m. vasarį. Didesnio populiarumo susilaukė pasirašius kontraktą su „MCA Records“ įrašų kompanija, o grupės albumai „Enema of the State“ (išleistas 1999 m.) bei „Take Off Your Pants and Jacket“ (2001 m.) grupės vardą išpopuliarino visame pasaulyje. 2023 m. duomenimis, grupė yra išleidusi devynis studijinius albumus, iš kurių naujausiasis, „One More Time...“, išleistas 2023 m. spalį. Visame pasaulyje „blink-182“ yra pardavę per 50 milijonų įrašų.

## Grupės nariai
;Dabartiniai nariai
* Mark Hoppus – bosinė gitara, vokalas , gitara 
* Tom DeLonge – gitara, vokalas , klavišiniai 
* Travis Barker – būgnai , pritariamasis vokalas , klavišiniai, pianinas 

;Buvę nariai
* Scott Raynor – būgnai 
* Matt Skiba – gitara, vokalas 

## Istorija
„Blink 182“ istorija prasideda 1992 m., kai kartu groti pradėjo Mark Hoppus (bosinė gitara, vokalas), Tom DeLonge (gitara, vokalas) ir Scott Raynor (būgnai). Iš pradžių grupė buvo pasivadinusi tiesiog „Blink“, tačiau vėliau viena airių techno grupė, tokiu pat pavadinimu, kreipėsi į vaikinus ir šiems teko pavadinimą pakeisti. Buvo daugybė gandų dėl skaičiaus 182 atsiradimo, tačiau iš tikrųjų, šis kombinacija gimė visiškai netikėtai ir buvo pasirinkta dėl gero skambėjimo.

Blink-182 pasižymi greita, melodinga punk muzika ir brutaliais dainų žodžiais, kurie pritraukė gerbėjų. 1993 m. pasirodė nepilnas grupės albumas „Fly Swatter“. Vėliau, 1994 m., išleidę diską „Buddha“, vaikinai pasirašė sutartį su „Grilled Cheese/Cargo“ įrašų firma ir po metų pasirodė albumas „Cheshire Cat“. Būtent tada įvyko konfliktas su panašiai pasivadinusia Airijos grupe ir vaikinai pasivadino „blink 182“. Nepaisant to, grupės populiarumas augo, o prie šo itin prisidėjo 1996–1997 m. įvykusios pasaulinės gastrolės kartu su „Pennywise“ ir „NOFX“ bei pasirodymai daugybėje riedlenčių, banglenčių bei snieglenčių vaizdo klipų. Trečiasis „Blink 182“ albumas, pirmasis su naujuoju vardu, pasirodė 1997 m. Jis vadinosi „Dude Ranch“. Pasirašę kontraktą su „MCA“ vaikinai 1999 m. vasarą išleido ketvirtąjį grupės studijinį darbą „Enema of the State“. Travis Barker, anksčiau grojęs grupėje „The Aquabats“, pakeitė Raynor. Po to, kai „Enema of the State“ buvo parduota daugiau nei keturi milijonai kopijų, trijulė išleido riboto tiražo diską „The Mark, Tom, and Travis Show (The Enema Strikes Back)“ 2000 m. rudenį. Albume buvo galima rasti grupės radijo hitų gyvas versijas, pagardintas aštraus humoro, taip pat ir naują kūrinį, dainą „Man Overboard“. 2001 m. pavasarį pasirodęs albumas „Take Off Your Pants and Jacket“ parodė, jog grupė grįžta prie savo punk roko šaknų. Kiek didesnis subrendimas pasirodė 2003 m., kai leidybos kompanija „Geffen“ išleido diską „Blink 182“.

### Iširimas
Grupė iširo 2005 metais. Pasak Mark Hoppus, iširimo priežastis – Tom Delonge nenoras koncertuoti. Motyvuodamas, jog nori daugiau laiko skirti šeimai jis atsisakė vykti į gastroles ir per savo agentą pranešė Travis Barker ir Mark Hoppus apie pasitraukimą iš grupės. Likę nariai pasikvietę naujų narių įkūrė +44, o Tom’as Angels and Airwaves.

### Atsikūrimas

2008 m. lapkričio 20 d. Travis Barker, kartu su draugu DJ AM (Adam Michael Goldstein) patyrė lėktuvo avariją, bet atsigavo po antrojo, bei trečiojo laipsnio nudegimų. Vėliau Markas savo blog’e rašė, kad po šio įvykio grupės jie pradėjo kalbėtis ir leisti laiką kartu, taip pat ir apie grupės atsikūrimą. 2009 m. vasario 9 d. grupės nariai patvirtino, kad jie gros kartu. T. Barker’is sakė: „Mes pratę grupėje groti kartu, todėl nusprendėme vėl groti kartu. „

## Diskografija

### Studijiniai albumai
* *[[Cheshire Cat]]* (1994)
* *[[Dude Ranch]]* (1997) #67 JAV, #9 Australijoje
* *[[Enema of the State]]* (1999) #9 JAV (4x platininis), #15 Jungtinėje Karalystėje, #1 Australijoje
* *[[Take off Your Pants and Jacket]]* (2001) #1 JAV, #4 Jungtinėje Karalystėje, #2 Australijoje
* *[[Blink-182 (albumas)|Blink-182]]* (2003) #3 JAV, #22 Jungtinėje Karalystėje, #7 Australijoje
* *[[Neighbourhoods]]* (2010)
* *[[California]]* (2016)
* *[[NINE]]* (2019)
* *[[One More Time...]]* (2023)

### Gyvo garso albumai
* *The Mark, Tom, and Travis Show: The Enema Strikes Back* (2000) #8 JAV

### Demo
* *Flyswatter* (1992)
* *2nd Demo* (1993)
* *Buddha* (1993)

### Singlai

### DVD
* *The Urethra Chronicles* (2000)
* *Man Overboard/Adam’s Song* (2001)
* *The Urethra Chronicles II: Harder Faster Faster Harder* (2002)
* *Riding in Vans with Boys* (2003)
* *The Blinkumentary* (2009)

## Šaltiniai

## Nuorodos

* 
*